Фундамент пад будучы тэатр у Слоніме амаль пабудаваны. Да канца лістапада яго будаўніцтва будзе цалкам завершана. —У хуткім часе закончым фундамент і выйдзем на адзнаку вышэйшую за нуль, — кажа Ігар Лупач, прараб Слонімскай МПМК-164. Кожны дзень на будоўлі, па словах прараба Ігара Лупача, занятыя 10 рабочых. Акрамя іх, на аб’екце працуюць сантэхнікі, электрыкі.Рабочыя ўжо пачалі будаваць першы паверх тэатра. Магчыма, да канца года ўзвядзенне паверха будзе таксама завершана. Тэмпы будаўніцтва наўпрост залежаць ад своечасовага фінансавання, а пад гэты аб’ект, як сказаў у інтэрв’ю мясцоваму тэлебачанню намеснік старшыні Слонімскага райвыканкама Вячаслаў Апановіч, фінансы выдаткоўваюцца. Нагадаем, што будаўніцтва тэатра пачалося паўгода таму — 12 траўня 2011 года. Слонімскі драматычны тэатр — адзіны з трох дзяржаўных тэатраў у вобласці, які не мае ўласнага памяшкання. Заметили ошибку? Выделите текст, нажмите Ctrl+Enter и оставьте замечание!